
Z A P I S N I K
26. sjednice Vijeća Mjesnog odbora Donja Dubrava
održane 16. lipnja 2023.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Vladimir Matić, Nikola Glasnović, Gordana Marković i Igor Salopek.
NENAZOČNI ČLANOVI VIJEĆA: Marija Margetić, Dorotea Šafranić i Hrvoje Sekušak.

OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava  Vladimir Matić, predsjednik Vijeća.

Zapisnik vodi Marijan Župan.


Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 25. sjednice Vijeća, održane 26. svibnja 2023.

Na prijedlog predsjednika Vijeće jednoglasno utvrđuje

D N E V N I   R E D

1. Zahtjev za izmještanje spremnika za papir, staklo i plastiku u Jorgovanskoj ulici;

2. Aktualna komunalna problematika;

3. Pitanja, prijedlozi i obavijesti

Ad 1. Zahtjev za izmještanje spremnika za papir, staklo i plastiku u Jorgovanskoj ulici.

Članovi Vijeća primili su pisani materijal uz poziv.

            U raspravi sudjeluju: Vladimir Matić, Nikola Glasnović, Gordana Marković i Igor 

            Salopek.

            Vijeće jednoglasno donosi

Z A K LJ U Č A K

o očitovanju o zahtjevu za izmještanje spremnika 

za papir, staklo i plastiku u Jorgovanskoj ulici 
1. Predlaže se uklanjanje kontejnera za papir, staklo i plastiku u Jorgovanskoj ulici temeljem pritužbi građana na razbacano smeće uokolo spremnika i neurednost same lokacije.
2. Navedeni prijedlog (uz neurednost lokacije) temelji se na činjenici da svako kućanstvo posjeduje svoje spremnike za odvojeno prikupljanje otpada.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
           Ad 2. Aktualna komunalna problematika
           Predsjednik usmeno obavještava nazočne o predmetu rasprave i odlučivanja.

           U raspravi sudjeluju: Vladimir Matić, Nikola Glasnović, Gordana Marković i Igor 

           Salopek.

           Vijeće jednoglasno donosi

Z A K LJ U Č A K

o zahtjevu za obavijesti u svezi zahtjeva za zakup

neizgrađenog građevinskog zemljišta, oznake k.č.br. 6471 k.o. Dubrava

1. Ovo Vijeće je u svezi zahtjeva Tome Palića, iz Zagreba, Beketinačka ulica k.br. 7, za zakup neizgrađenog građevinskog zemljišta, oznake k.č.br. 6471 k.o. Dubrava, ukupne površine 232m[image: image2.png]


u svrhu uređenja skladišta i za parkiranje osobnog vozila za vlastite potrebe, a na traženje Gradskog ureda za upravljanje imovinom i stanovanje, dalo svoje mišljenje Zaključkom KLASA: 024-08/22-003/2297, URBROJ: 251-13-11-4/002-22-7 donesenim na 19. sjednici, 15. studenoga 2022. godine.

2. U gore spomenutom Zaključku predloženo je da se ne udovolji predmetnom zahtjevu za dodjelu u zakup navedenog neizgrađenog građevinskog zemljišta.
3. Mišljenje iz točke 2. ovoga Zaključka temeljilo se na javnom interesu i potrebi Mjesnog odbora Donja Dubrava za korištenjem k.č.br. 6471 k.o. Dubrava (zelena površina za dječje igralište, gradnja dječjeg vrtića, gradnja objekta mjesne samouprave itd.).

4. Traži se informacija o postupanju u svezi zahtjeva za zakup neizgrađenog građevinskog zemljišta, oznake k.č.br. 6471 k.o. Dubrava, odnosno je li uzeto u obzir mišljenje ovoga Vijeća o javnom interesu i potrebi Mjesnog odbora Donja Dubrava za korištenjem predmetne zemljišne čestice.
5. Ovaj Zaključak dostavlja se Vijeću Gradske četvrti Donja Dubrava na daljnje postupanje.


Ad 3. Pitanja, prijedlozi i obavijesti

S obzirom da nije bilo pitanja i prijedloga predsjednik zaključuje sjednicu.

Dovršeno u 19,35 sati.
KLASA: 024-08/23-003/1202
URBROJ:251-13-11-4/002-23-2
Zagreb, 16. lipnja 2023.
Zapisnik sastavio:
Marijan Župan
PREDSJEDNIK VIJEĆA

Mjesnog odbora Donja Dubrava
Vladimir Matić

